text: Malva sylvestris L - FITOMON BLOG by Astrid van Ginkel
  Malva sylvestris L
  Sembla que ja marxa l'any de l'eterna primavera, i amb ell, unes temperatures tant lleugeres com les ombres.
  I quasi hem assolit el mateix numero de nits sota cero ara que en tot el hivern passat. Així doncs, li queden pocs dies a les flors de les malves (Malva sylvestris L.), lletsons (Sonchus oleraceus L.), calèndules (Calendula arvensis L.) o pericó (Hypericum perforatum L.), que sorprenentment encara trobem a mig desembre quan l'habitual, a la nostra contrada, és que no passin de ple estiu.
  I ja comencen les formes vegetals de resistència i adaptació a les baixes temperatures, com és l'augment dels pels com l'edelweis; l'espera a sota terra de la menta, o les fulles en roseta molsuda i atapeïda a ran de sol com fa la pimpinella (Sanguisorba minor Scop.).